PONEDJELJAK (15. 6. 2020.)

**1. korak 🡪** pročitajte pjesmu koja se nalazi u nastavku dokumenta

Maćuhica

Antun Gustav Matoš

Crna kao ponoć, zlatna kao dan,

Maćuhica ćuti ispod rosne vaze,

U kadifi bajne boje joj se maze,

Misliš: usred jave procvjetao san!

Zato e i zovu nježno „noć-i-dan“

Naše gospođice kada preko staze

Staroga parka ljetne sjene sjetno gaze

Ispod vrelog neba, modrog kao lan.

Kao samrt tamna, kao život sjajna

Maćuhica cvate, ali ne miriše

Ko ni njezin susjed, kicoš tulipan.

No u hladnoj nevi čudan život diše

Zagonetan, dubok, čaroban ko san,

A kroz baršun drhti jedne duše tajna.

**Manje poznate riječi:**

*maćuhica* – ukrasni cvijet bez mirisa, zovu ga noć i dan

*kadifa* – vrsta nježne i mekane tkanine

*ćutjeti* – osjećati

*sjetno* – s čežnjom, tužno

*kicoš* – mladić koji se dotjeruje



*maćuhice*

**2. korak** 🡪 u svoju bilježnicu napiši naslov pjesme i ime pjesnika te riješi zadane zadatke:

- iz pjesme prepiši sve motive

- prepiši iz pjesme jednu pjesničku sliku doživljenu osjetilom vida i jednu doživljenu osjetilom sluha

- pronađi i prepiši u bilježnicu kontrast

- u čitanci pronađi što je sonet i pomoću definicije objasni zašto je pjesma Maćuhica sonet

**Svoje odgovore fotografiraj i pošalji mi do utorka (do 8:30 sati).**